Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (paraiška „EGF/2014/015 GR/Attica Publishing activities“) /* COM/2015/040 final */





AIŠKINAMASIS MEMORANDUMAS PASIŪLYMO APLINKYBĖS 1. Europos prisitaikymo prie globalizacijos padarinių fondo (toliau – EGF) finansinės paramos taisyklės nustatytos 2013 m. gruodžio 17 d. Europos Parlamento ir Tarybos reglamente (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[1] (toliau – EGF reglamentas). 2. Graikijos valdžios institucijos pateikė paraišką „EGF/2014/015 GR/Attica Publishing activities“ dėl EGF finansinės paramos skyrimo, nes iš 46 įmonių, vykdančių NACE 2 red. 58 skyriaus (Leidybinė veikla)[2] veiklą Atikos (EL 30) NUTS 2 lygio regione[3] buvo atleista darbuotojų, kaip nurodyta EGF reglamento 3 straipsnyje (toliau – darbuotojų atleidimas). 3. Išnagrinėjusi šią paraišką Komisija, laikydamasi visų taikytinų EGF reglamento nuostatų, padarė išvadą, kad sąlygos finansinei paramai iš EGF suteikti yra įvykdytos. PARAIŠKOS SANTRAUKA EGF paraiška: || EGF/2014/015 GR/Attica Publishing activities Valstybė narė: || Graikija Susijęs (-ę) regionas (-ai) (NUTS 2 lygis): || Atika (EL 30) Paraiškos pateikimo data: || 2014 09 04 Paraiškos gavimo patvirtinimo data: || 2014 09 18 Prašymo pateikti papildomos informacijos data: || 2014 09 18 Prašymo suteikti dar 2 savaičių laikotarpį prašomai informacijai pateikti data: || 2014 10 29 Papildomos informacijos pateikimo terminas: || 2014 11 13 Vertinimo atlikimo terminas: || 2015 02 05 Intervencijos kriterijus: || EGF reglamento 4 straipsnio 1 dalies b punktas Ekonominės veiklos sektorius (-iai) (NACE 2 red. skyrius): || 58 skyrius (Leidybinė veikla) Ataskaitinis laikotarpis (devynių mėnesių): || 2013 m. rugsėjo 12 d.–2014 m. birželio 12 d. Atleistų darbuotojų arba darbo veiklą nutraukusių asmenų skaičius per ataskaitinį laikotarpį: || 705 Reikalavimus atitinkančių paramos gavėjų, kurie turėtų dalyvauti įgyvendinant veiksmus, skaičius: || 705 Tikslinių nedirbančių, nesimokančių ir mokymuose nedalyvaujančių jaunuolių (NEET) skaičius: || 0 Prie individualių poreikių pritaikytoms paslaugoms skirtos lėšos, EUR || 6 034 500 EGF paramai įgyvendinti skirtos lėšos[4], EUR || 210 000 Visa suma, EUR || 6 244 500 EGF parama, EUR (60 proc.) || 3 746 700 PARAIŠKOS VERTINIMAS Procedūra 4. Graikijos valdžios institucijos paraišką „ EGF/2014/015 GR/Attica Publishing activities“ pateikė 2014 m. rugsėjo 4 d., t. y. per 12 savaičių nuo dienos, kurią buvo įgyvendinti EGF reglamento 4 straipsnyje išdėstyti intervencijos kriterijai. Komisija patvirtino gavusi paraišką 2014 m. rugsėjo 18 d. – per dvi savaites nuo paraiškos pateikimo. Tą pačią dieną Komisija paprašė Graikijos valdžios institucijų pateikti papildomos informacijos. Graikijos valdžios institucijos pateikė tokią papildomą informaciją per aštuonias savaites nuo prašymo datos, po to, kai Graikijos valdžios institucijoms pateikus tinkamai pagrįstą prašymą terminas pratęstas dar dviem savaitėms. 12 savaičių terminas, iki kurio gavusi tinkamai užpildytą paraišką Komisija turėtų baigti pareiškėjo atitikties sąlygoms EGF finansinei paramai suteikti vertinimą, baigiasi 2015 m. vasario 5 d. Paraiškos tinkamumas Susijusios bendrovės ir paramos gavėjai 5. Paraiškoje nurodoma, kad iš 46 įmonių[5], vykdančių NACE 2 red. 58 skyriaus (Leidybinė veikla) veiklą Atikos (EL 30) NUTS 2 lygio regione atleisti 705 darbuotojai[6]. Intervencijos kriterijai 6. Graikijos valdžios institucijos pateikė paraišką laikydamosi EGF reglamento 4 straipsnio 1 dalies b punkte nustatyto intervencijos kriterijaus, pagal kurį reikalaujama, kad per devynių mėnesių ataskaitinį laikotarpį iš įmonių, kurios visos veikia tame pačiame NACE 2 red. skyriaus ekonomikos sektoriuje ir yra viename valstybės narės NUTS 2 lygio regione arba dviejuose gretimuose NUTS 2 lygio regionuose, būtų atleista ne mažiau kaip 500 darbuotojų. 7. Devynių mėnesių ataskaitinis laikotarpis – nuo 2013 m. rugsėjo 12 d. iki 2014 m. birželio 12 d. Atleistų darbuotojų ir darbo veiklą nutraukusių asmenų skaičiaus apskaičiavimas 8. Visi atleisti darbuotojai apskaičiuoti nuo darbo sutarties de facto nutraukimo dienos arba nuo sutarties galiojimo pabaigos. Reikalavimus atitinkantys paramos gavėjai 9. Bendras reikalavimus atitinkančių paramos gavėjų skaičius yra 705. Darbuotojų atleidimo ir pasaulinės finansų ir ekonomikos krizės sąsaja, kaip nurodyta Reglamente (EB) Nr. 546/2009 10. Siekdama įrodyti darbuotojų atleidimo sąsają su pasauline finansų ir ekonomikos krize, kaip nurodyta Reglamente (EB) Nr. 546/2009, Graikija teigia, kad Graikijos ekonomika šeštus metus iš eilės (2008–2013 m.) patiria gilų nuosmukį. Graikijos statistikos institucijos (ELSTAT) teigimu, nuo 2008 m. Graikijos BVP sumažėjo 25,7 procentiniais punktais, valdžios sektoriaus vartojimas – 21 procentiniu punktu, privatus vartojimas – 32,3 procentinio punkto, o nedarbo lygis padidėjo 20,6 procentinio punkto. Nors apskaičiuota, kad Graikijos ekonomika vėl turėtų „pradėti augti“ ir kai kurių iš šių rodiklių 2014 m. prognozės jau yra teigiamos[7], artimiausioje ateityje darbo rinkoje ir toliau bus patiriama sunkumų. 11. Siekdama atsiskaityti už užsienio skolos mokėjimus 2008 m. Graikijos vyriausybė ėmėsi nepopuliarių priemonių – padidino mokestines pajamas, supaprastino viešąsias išlaidas ir sumažino viešojo sektoriaus darbuotojų atlyginimus. Siekiant padidinti Graikijos ekonomikos konkurencingumą, darbo užmokesčiai privačiame sektoriuje irgi mažėjo. Nuo 2008 m. tūkstančiai įmonių sustabdė veiklą, užsidarė ir atleido savo darbuotojus; tūkstančiai savarankiškai dirbančių asmenų nutraukė darbo veiklą, taip prisidėdami prie staigaus nedarbo augimo. Sumažėjus pajamoms, iškart sumažėjo privatus vartojimas, ypač ne pirmojo būtinumo prekių. 12. 2009 m. Graikijos, kaip ir ES-27, namų ūkių vartojimas mažėjo. 2010 m. ir 2011 m. ES-27 namų ūkių vartojimas pradėjo didėti, o 2012 m. – nusmuko. Namų ūkių vartojimas Graikijoje mažėja nuo pasaulinės finansų ir ekonomikos krizės pradžios ir kiekvienais metais šis rodiklis vis blogėja. Namų ūkių vartojimas (pokytis (%), palyginti su ankstesniais metais) || 2008 m. || 2009 m. || 2010 m. || 2011 m. || 2012 m. ES-27 || 0,44 || -1,67 || 1,04 || 0,26 || -0,74 Graikija || 4,67 || -1,91 || -6,39 || -7,91 || -9,07 Šaltinis: Eurostatas. 13. Remiantis ELSTAT ataskaita apie namų ūkių pajamas ir gyvenimo sąlygas, 2012 m. 23 proc. graikų gyveno žemiau skurdo ribos[8]. 14. Remiantis INE-GSEE[9] neseniai atliktu tyrimu[10], paskelbtu 2014 m. liepos mėn., trys iš keturių darbuotojų nurodė, kad dėl darbo užmokesčių mažinimo 2014 m. jų pajamos, palyginti su ankstesniais metais, sumažėjo. Be to, 38 proc. respondentų manė, kad kitą ketvirtį jų darbo užmokestis dar kartą sumažės. Dauguma respondentų atitinkamai sumažino savo išlaidas, visų pirma skirtas mažiau svarbiems biudžeto elementams, kaip antai žurnalams ir laikraščiams. 15. Iki šiol buvo pateikta viena su leidybinės veiklos sektoriumi susijusi EGF paraiška[11], kuri taip pat buvo pagrįsta pasauline finansų ir ekonomikos krize. Darbuotojų atleidimą ir veiklos nutraukimą lemiantys įvykiai 16. Graikijos valdžios institucijų teigimu, darbuotojų atleidimą nulėmė du pagrindiniai įvykiai: 1) sumažėjusios namų ūkių disponuojamos pajamos dėl didesnės mokesčių naštos, sumažėjusių darbo užmokesčių (privačiajame ir viešajame sektoriuje) ir augančio nedarbo, to pasekmė – smarkiai sumažėjusi perkamoji galia ir poreikis suskirstyti išlaidas pagal prioritetus bei atsisakyti ne pirmojo būtinumo prekių; 2) dėl grynųjų pinigų trūkumo Graikijos bankuose drastiškai sumažintas paskolų išdavimas įmonėms ir asmenims. Remiantis Graikijos banku, dėl grynųjų pinigų trūkumo Graikijos bankuose metinis namų ūkiams ir įmonėms (išskyrus finansų įmones) išduodamų paskolų augimo lygis nuo 2010 m. yra neigiamas[12]. 17. 2009–2012 m. žiniasklaidos sektoriuje veikiančios bendrovės nutraukė savo veiklą arba sumažino savo darbuotojų atlyginimus[13]. Tokiomis aplinkybėmis sumažėjo vienas iš pagrindinių pajamų šaltinių – išlaidos reklamai, todėl žiniasklaidos įmonių pajamos labai sumažėjo: 2012 m. išlaidos reklamai žiniasklaidoje sudarė 1,14 mlrd. EUR, o 2008 m. – 2,67 mlrd. EUR, t. y. išlaidos sumažėjo 57 proc. [14] 18. Todėl visų tipų ir kategorijų žiniasklaidos sektoriaus bendrovės pradėjo patirti didelių problemų dėl įsipareigojimų padengimo. Iš mokėjimų balanso matyti, kad 2010–2011 m. bendri žiniasklaidos bendrovių įsipareigojimai sudarė daugiau nei 3,2 mlrd. EUR, iš kurių 50 proc. – trumpalaikiai įsipareigojimai[15]. 19. Tokiomis aplinkybėmis leidybos bendrovėms kilo didelių problemų, susijusių su gyvybingumu, nes krizės laikotarpiu jų finansavimo šaltiniai ir rezultatai tapo dar prastesni. Toliau pateiktoje lentelėje nurodyta leidybos sektoriaus apyvartos raida atspindi pastaraisiais metais nuolat blogėjančią padėtį: leidybos sektoriaus (58 skyrius) įmonių apyvarta per paskutinius trejus metus (2010–2013 m.) sumažėjau daugiau nei 40 proc. Tokia mažėjimo tendencija apskaičiuota ir 2014 m. 1 lentelė. Graikijos leidybos sektoriaus (NACE 2 red. 58 skyrius) apyvartos raida 2010–2014 m. || 2010 m. || 2011 m. || 2012 m. || 2013 m. || 2010–2013 m. pokytis || 2014 m. 58 skyrius: Leidybinė veikla (baziniai 2005 m. = 100) || 76,3 || 55,9 || 47,8 || 45,5 || -40,4 || 43,8 (įvertis) 20. Dėl Graikijos ekonomikos nuosmukio susidaręs grynųjų pinigų srauto trūkumas dar labiau padidino leidybos sektoriaus įmonių patiriamus sunkumus. 21. Dėl sumažėjusios paklausos šio sektoriaus (laikraščiai, žurnalai ir t. t.) įmonių pardavimas 2009–2013 m. sumažėjo 60 proc. Pajamoms vis mažėjant Graikijos vartotojai pakeitė savo vartojimo įpročius ir daugiau dėmesio skyrė svarbiausiems poreikiams. Tokia mažėjimo tendencija būdinga Atikos regiono laikraščių bendrovėms, kurios sudaro didžiąją žiniasklaidos leidybos bendrovių dalį ir kurios krizės laikotarpiu prarado pusę skaitytojų (žr. 2 lentelę). 2 lentelė. Tam tikrų kategorijų Atikos laikraščių tiražo raida (2008–2013 m.) || 2008 m. || 2009 m. || 2010 m. || 2011 m. || 2012 m. || 2013 m. SEKMADIENIO LAIKRAŠČIAI || 1 130 178 || 1 115 732 || 971 287 || 861 111 || 730 425 || 676 537 RYTINIAI LAIKRAŠČIAI || 59 581 || 52 280 || 41 262 || 31 686 || 28 385 || 6 916 VAKARINIAI LAIKRAŠČIAI || 254 694 || 226 055 || 203 961 || 174 804 || 130 100 || 101 754 FINANSŲ SAVAITRAŠČIAI || 43 065 || 27 621 || 34 665 || 20 721 || 15 206 || 9 016 IŠ VISO || 1 487 518 || 1 421 688 || 1 251 175 || 1 088 322 || 904 116 || 794 223 22. Užimtumo lygis nuolatos mažėjo; Graikijos darbo instituto duomenimis, 2010–2013 m. leidybos sektoriaus (NACE 2 red. 58 skyrius) užimtumas sumažėjo 28,7 proc. punkto[16]. Tikėtinas darbuotojų atleidimo poveikis vietos, regioninei ar nacionalinei ekonomikai ir užimtumui 23. Darbuotojų atleidimas daro didelį neigiamą poveikį vietos, regioninei ir nacionalinei ekonomikai. 2008–2013 m. Graikijoje bedarbių skaičius padidėjo keturis kartus. Nedarbo lygis Šaltinis: Eurostatas[17]. 24. Tuo pačiu metu nedarbo lygis Atikos regione 2014 m. 1-ąjį ketvirtį sudarė 28 proc. (vidutinis Graikijos nedarbo lygis – 27,8 proc.)[18]. Šiam regionui tenka 43 proc. Graikijos BVP (todėl regiono įmonių patirta krizė taip pat turi įtakos visai Graikijos ekonomikai). Šiam regionui taip pat tenka didžiausia Graikijos bedarbių dalis ir tai neigiamai veikia darbo jėgos padėtį Atikoje. 25. Be to, nustatyta, kad dauguma didesnio Atėnų regiono įmonių patiria panašių gyvybingumo problemų. Todėl akivaizdu, kad dėl darbuotojų atleidimo iš leidybos įmonių regionui, kuris jau nukentėjo nuo neigiamų krizės padarinių, teko dar didesnė našta. Tiksliniai paramos gavėjai ir siūlomi veiksmai Tiksliniai paramos gavėjai 26. Apskaičiuota, kad priemonėmis pasinaudos 705 remtini darbuotojai, t. y. visi reikalavimus atitinkantys atleisti darbuotojai. Šių darbuotojų pasiskirstymas pagal lytį, pilietybę ir amžių: Kategorija || Paramos gavėjų skaičius Lytis: || Vyrai: || 391 || (55,46 %) || Moterys: || 314 || (44,54 %) Pilietybė: || ES piliečiai: || 693 || (98,30 %) || ne ES piliečiai: || 12 || (1,70 %) Amžiaus grupė: || 15–24 m. asmenys: || 12 || (1,70 %) || 25–29 m. asmenys: || 40 || (5,67 %) || 30–54 m. asmenys: || 576 || (81,71 %) || 55–64 m. asmenys: || 71 || (10,07 %) || vyresni nei 64 m. asmenys: || 6 || (0,85 %) Siūlomų veiksmų tinkamumas 27. Prie individualių poreikių pritaikytos paslaugos, kurios bus teikiamos atleistiems darbuotojams, apima toliau išvardytus veiksmus. – Profesinis orientavimas. Ši paramos priemonė, kuri bus skirta visiems dalyviams, apima toliau nurodytus etapus: 1. Duomenų įrašymas ir poreikių tyrimas. Pirmoji priemonė, skirta visiems dalyviams, apima duomenų įrašymą, asmeninių, profesinių, socialinių poreikių nustatymą ir informacijos apie teikiamas paslaugas, esamas mokymo programas ir įgūdžių ir mokymo reikalavimus teikimą. 2. Dokumentai, liudijantys asmeninius ir profesinius įgūdžius. Pagal šią priemonę darbuotojams bus padedama nustatyti turimus įgūdžius, su jų pačių interesais susijusias galimybes ir parengti tikrovišką karjeros planą. Įvertinant įgūdžius vyksta intensyvios ir prie individualių poreikių pritaikytos konsultacijos, sudarytos iš įvairių etapų, per kuriuos darbuotojas ir konsultantas sprendžia tam tikrą klausimą (pvz., dėl galimybių, interesų, motyvacijos analizės, lūkesčių, kliūčių ir pan.). Atlikus šiuos vertinimus parengiamas asmeninius ir profesinius įgūdžius liudijantis dokumentas, kuriame išdėstomi dalyvio įgūdžiai, asmeninis projektas ir veiksmų planas. 3. Asmeninio ir profesinio tobulėjimo veikla. Tai: 1) profesinių tikslų nustatymas atsižvelgiant į darbo paiešką; 2) darbo galimybių šaltinių nustatymas ir vertinimas; 3) galimi kreipimosi dėl siūlomos darbo vietos būdai; 4) CV ir motyvacinio laiško parengimas; 5) pasirengimas pokalbiui; 6) pagrindinių žinių apie darbo rinką ir instituciniais, darbo, verslo ir teisiniais klausimais suteikimas. 4. Individualaus veiksmų plano įgyvendinimas. Konsultantai taip pat teiks paramą darbuotojams įgyvendinant jų mokymo programas ir individualius reintegracijos į darbo rinką planus. Įmonės įsteigimu besidomintiems dalyviams bus teikiama bendra parama ir konsultacijos verslumui skatinti pagal šią profesinio orientavimo priemonę. 5. Stebėsena. Dalyvių stebėsena atliekama šešis mėnesius po priemonių įgyvendinimo. – Mokymas ir profesinis mokymas. Pagal šią priemonę darbuotojams organizuojami profesinio mokymo kursai, atitinkantys jų poreikius, kurie buvo nustatyti profesinių konsultacijų metu; pasirenkami kursai, apimantys dideles plėtros perspektyvas turinčias sritis ir sektorius ir atitinkantys pripažintus poreikius darbo rinkoje. Siūlomas dviejų rūšių mokymas: tęstinio profesinio mokymo programos ir specializuoti mokymo kursai arba mokymo programos. – Subsidija savarankiškam darbui. Nuosavą verslą pradėję darbuotojai gaus iki 15 000 EUR paramą, kad padengtų steigimo išlaidas. Graikijoje galimybė gauti finansavimą yra viena iš didžiausių problemų, kurias patiria naujas įmones steigiantys verslininkai. Neturėdami pakankamai grynųjų pinigų bankai atmeta daugelį prašymų suteikti paskolą. Šia finansinės paramos priemone siekiama skatinti verslumą. – Darbo paieškos išmoka ir mokymo išmoka. Paramos gavėjams bus skirta 50 EUR už vieną dalyvavimo profesinio orientavimo užsiėmimuose dieną, kad jie galėtų padengti su dalyvavimu susijusias išlaidas. Mokymo išmoka sieks 6 EUR už val. – Judumo išmoka. Darbuotojai, sutinkantys dirbti darbą, dėl kurio reikės keisti gyvenamąją vietą, gaus vienkartinę 2 000 EUR sumą būtinosioms išlaidoms padengti. 28. Čia aprašyti siūlomi veiksmai yra aktyvios darbo rinkos priemonės, priskiriamos prie tinkamų finansuoti veiksmų, apibrėžtų EGF reglamento 7 straipsnyje. Šie veiksmai nepakeičia pasyvių socialinės apsaugos priemonių. 29. Graikijos valdžios institucijos pateikė prašomos informacijos apie veiksmus, kurie susijusioms įmonėms yra privalomi pagal nacionalinės teisės aktus arba kolektyvines sutartis. Jos patvirtino, kad finansinė parama iš EGF nepakeis tokių veiksmų. Biudžeto sąmata 30. Bendros numatytos išlaidos yra 6 244 500 EUR, iš kurių prie individualių poreikių pritaikytų paslaugų išlaidoms skiriama 6 034 500 EUR, o parengiamosios, valdymo, informavimo ir viešinimo, kontrolės ir ataskaitų teikimo veiklos išlaidoms – 210 000 EUR. 31. Bendra iš EGF prašomos finansinės paramos suma yra 3 746 700 EUR (60 proc. visų išlaidų). Veiksmai || Numatomas dalyvių skaičius || Numatomos išlaidos vienam dalyviui (EUR) || Bendros numatytos išlaidos (EUR) Prie individualių poreikių pritaikytos paslaugos (veiksmai pagal EGF reglamento 7 straipsnio 1 dalies a ir c punktus) Profesinės konsultacijos || 705 || 1 250 || 881 250 Profesinis mokymas || 460 || 2 400 || 1 104 000 Specializuotas mokymas ir švietimas || 245 || 4 000 || 980 000 Subsidija savarankiškam darbui || 80 || 15 000 || 1 200 000 Tarpinė suma (a): Prie individualių poreikių pritaikytų paslaugų paketo procentinė dalis || – || 4 165 250 (69,02 %) Išmokos ir paskatos (veiksmai pagal EGF reglamento 7 straipsnio 1 dalies b punktą) Išmokos ieškantiesiems darbo || 705 || 1 250 || 881 250 Mokymo išmokos || 460 || 1 800 || 828 000 Judumo išmokos || 80 || 2 000 || 160 000 Tarpinė suma (b): Prie individualių poreikių pritaikytų paslaugų paketo procentinė dalis || – || 1 869 250 (30,98 %) Veiksmai pagal EGF reglamento 7 straipsnio 4 dalį 1. Parengiamoji veikla || – || 40 000 2. Valdymas || – || 40 000 3. Informavimas ir viešinimas || – || 100 000 4. Kontrolė ir ataskaitų teikimas || – || 30 000 Tarpinė suma (c): Bendrų išlaidų procentinė dalis: || – || 210 000 (3,36 %) Bendros išlaidos (a + b + c): || – || 6 244 500 EGF parama (60 proc. bendrų išlaidų) || – || 3 746 700 32. Lentelėje nurodytiems veiksmams, kaip ir veiksmams pagal EGF reglamento 7 straipsnio 1 dalies b punktą, skirtos išlaidos neviršija 35 proc. bendrų išlaidų, skirtų suderintam prie individualių poreikių pritaikytų paslaugų paketui. Graikijos valdžios institucijos patvirtino, kad šie veiksmai priklauso nuo aktyvaus tikslinių paramos gavėjų dalyvavimo mokymuose ar ieškant darbo. 33. Graikijos valdžios institucijos patvirtino, kad investicijų, skirtų pradedantiems savarankišką veiklą ar verslą asmenims ir darbuotojams, perimantiems įmonę, sąnaudos neviršys 15 000 EUR vienam paramos gavėjui. Išlaidų tinkamumo finansuoti laikotarpis 34. 2014 m. lapkričio 28 d. Graikijos valdžios institucijos tiksliniams paramos gavėjams pradėjo teikti prie individualių poreikių pritaikytas paslaugas. Todėl 27 punkte nurodytų veiksmų išlaidos laikomos tinkamomis finansuoti EGF finansinės paramos lėšomis nuo 2014 m. lapkričio 28 d. iki 2016 m. lapkričio 28 d. 35. 2014 m. lapkričio 3 d. Graikijos valdžios institucijos pradėjo patirti administracines išlaidas, susijusias su EGF įgyvendinimu. Todėl parengiamosios, valdymo, informavimo ir viešinimo, kontrolės ir ataskaitų teikimo veiklos išlaidos laikomos tinkamomis finansuoti iš EGF finansinės paramos nuo 2014 m. lapkričio 3 d. iki 2017 m. gegužės 28 d. Iš nacionalinių ar Sąjungos fondų finansuojamų veiksmų papildomumas 36. Nacionalinio išankstinio finansavimo ar bendro finansavimo šaltinis – Graikijos Plėtros ministerijos valstybės investicijų programa. 37. Graikijos valdžios institucijos patvirtino, kad pirmiau aprašytoms priemonėms, kurioms skiriama finansinė parama iš EGF, nebus skiriama finansinė parama pagal kitas Sąjungos finansines priemones. Tvarka, pagal kurią buvo konsultuotasi su tiksliniais paramos gavėjais ar jų atstovais arba socialiniais partneriais, vietos ar regiono valdžios institucijomis 38. Graikijos valdžios institucijos nurodė, kad suderintas prie individualių poreikių pritaikytų paslaugų paketas, parengtas konsultuojantis su tikslinių paramos gavėjų atstovais (Atėnų dienraščių žurnalistų sąjunga (ΕΣΗΕΑ), Atėnų dienraščių darbuotojų sąjunga (ΕΠΗΕΑ) ir GSEE darbo institutu). 2014 m. birželio 17 d. prašydami institucijų patikrinti galimą EGF paraiškos tinkamumą, šie atstovai nusiuntė raštą Darbo reikalų ministrui ir ministro pavaduotojui, kuriame apibūdino dėl ekonomikos nuosmukio šalyje susidariusią viso žiniasklaidos sektoriaus krizę ir nurodė daug žiniasklaidos sektoriuje veikiančių įmonių, kurios nutraukia savo veiklą, mažina savo personalo darbo užmokesčius, atleidžia darbuotojus ir pan. Pirmasis EGF vadovaujančiosios institucijos Graikijoje (EYSEKT) ir ΕΣΗΕΑ, ΕΠΗΕΑ ir GSEE darbo instituto atstovų susitikimas surengtas 2014 m. birželio 27 d. Antrasis susitikimas surengtas 2014 m. liepos 31 d. Jame dalyvavo ESF koordinavimo ir stebėsenos institucijos (EYSEKT) atstovai, ΕΣΗΕΑ, ΕΠΗΕΑ ir GSEE darbo instituto atstovai ir darbuotojų atstovai. Šiame susitikime darbuotojų atstovai pateikė išsamius duomenis galimai paraiškai, o ΕΣΗΕΑ, ΕΠΗΕΑ ir GSEE darbo instituto atstovai informavo visus darbuotojus apie prašymą skirti lėšų iš Europos prisitaikymo prie globalizacijos padarinių fondo. Po to visi dalyviai aptarė siūlomus prie individualių paramos gavėjų poreikių pritaikytus veiksmus. 39. Darbuotojų atstovų pasiūlymai buvo pagrįsti jų poreikiais ir socialinių partnerių pozicija, atsižvelgiant į jų poreikius ir vietos darbo rinkos ypatumus. 40. EYSEKT bendradarbiavo su visais dalyviais, prisidėjusiais rengiant siūlomus prie individualių paramos gavėjų poreikių pritaikytus veiksmus. Valdymo ir kontrolės sistemos 41. Paraiškoje pateiktas valdymo ir kontrolės sistemos aprašas, kuriame nurodyta susijusių įstaigų atsakomybė. Graikija pranešė Komisijai, kad finansinę paramą valdys ir kontroliuos tos pačios institucijos, kurios valdo ir kontroliuoja Europos socialinio fondo (ESF) Graikijai teikiamą paramą. ESF veiksmų koordinavimo ir stebėsenos institucija (EYSEKT) bus vadovaujančioji institucija, EDEL (Fiskalinio audito komitetas) – kontrolės institucija, o specialioji Mokėjimo institucijos tarnyba – sertifikavimo institucija Susijusios valstybės narės įsipareigojimai 42. Graikijos valdžios institucijos suteikė visas reikiamas garantijas, kad: – bus laikomasi vienodo požiūrio ir nediskriminavimo principo suteikiant galimybę naudotis siūlomais veiksmais ir juos įgyvendinant; – buvo laikytasi nacionalinės ir ES teisės aktuose nustatytų su kolektyviniu atleidimu susijusių reikalavimų; – tuo atveju, kai darbuotojus atleidusios įmonės tęsė savo veiklą po jų atleidimo, jos įvykdė teisinius reikalavimus, reglamentuojančius darbuotojų atleidimą, ir atitinkamai pasirūpino savo darbuotojais; – siūlomais veiksmais parama bus teikiama pavieniams darbuotojams ir ji nebus naudojama įmonėms arba sektoriams restruktūrizuoti; – siūlomi veiksmai nebus finansiškai remiami iš kitų Sąjungos fondų ar pagal kitas finansines priemones ir bus išvengta bet kokio dvigubo finansavimo; – siūlomi veiksmai papildys struktūrinių fondų lėšomis finansuojamus veiksmus; – finansinė parama iš EGF atitiks procedūrines ir materialines Sąjungos taikomas valstybės pagalbos taisykles. POVEIKIS BIUDŽETUI Biudžeto pasiūlymas 43. EGF didžiausia metinė suma neviršija 150 mln. EUR (2011 m. kainomis), kaip nustatyta 2013 m. gruodžio 2 d. Tarybos reglamento (ES, Euratom) Nr. 1311/2013, kuriuo nustatoma 2014–2020 m. daugiametė finansinė programa[19], 12 straipsnyje. 44. Išnagrinėjusi paraišką pagal taikytinas EGF reglamento 13 straipsnio 1 dalies sąlygas ir atsižvelgusi į tikslinių paramos gavėjų skaičių, siūlomus veiksmus ir numatytas išlaidas, Komisija siūlo mobilizuoti iš EGF 3 746 700 EUR sumą, atitinkančią 60 proc. siūlomų veiksmų bendrų išlaidų, kad būtų suteikta finansinė parama pagal pateiktą paraišką. 45. Siūlomą sprendimą mobilizuoti EGF lėšas bendrai priims Europos Parlamentas ir Taryba, kaip nustatyta 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo[20] 13 punkte. Susiję teisės aktai 46. Komisija, pateikdama šį pasiūlymą dėl sprendimo mobilizuoti EGF lėšas, Europos Parlamentui ir Tarybai taip pat pateikia pasiūlymą pervesti 3 746 700 EUR sumą į atitinkamą biudžeto eilutę. 47. Kartu su šiuo pasiūlymu dėl sprendimo mobilizuoti EGF lėšas Komisija priima sprendimą dėl finansinės paramos kaip įgyvendinimo aktą, kuris įsigalioja tą dieną, kai Europos Parlamentas ir Taryba priima siūlomą sprendimą mobilizuoti EGF lėšas. Pasiūlymas EUROPOS PARLAMENTO IR TARYBOS SPRENDIMAS dėl Europos prisitaikymo prie globalizacijos padarinių fondo lėšų mobilizavimo (paraiška „EGF/2014/015 GR/Attica Publishing activities“) EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006[21], ypač į jo 15 straipsnio 4 dalį, atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo[22], ypač į jo 13 punktą, atsižvelgdami į Europos Komisijos pasiūlymą, kadangi: (1) Europos prisitaikymo prie globalizacijos padarinių fondas (toliau – EGF) įsteigtas teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, dėl besitęsiančios pasaulinės finansų ir ekonomikos krizės, kaip nurodyta Europos Parlamento ir Tarybos reglamente (EB) Nr. 546/2009[23], arba dėl naujos pasaulinės finansų ir ekonomikos krizės ir padėti jiems vėl integruotis į darbo rinką; (2) EGF didžiausia metinė suma neviršija 150 mln. EUR (2011 m. kainomis), kaip nustatyta Tarybos reglamento (ES, Euratom) Nr. 1311/2013[24] 12 straipsnyje; (3) 2014 m. rugsėjo 4 d. Graikija pateikė paraišką dėl EGF finansinės paramos skyrimo[25], nes iš 46 įmonių, vykdančių NACE 2 red. 58 skyriaus (Leidybinė veikla)[26] veiklą Atikos (EL 30) NUTS 2 lygio regione Graikijoje atleista darbuotojų. Paraiška buvo papildyta papildoma informacija pagal Reglamento (ES) Nr. 1309/2013 8 straipsnio 3 dalį. Paraiška atitinka EGF finansinės paramos sumai nustatyti taikomus reikalavimus, kaip nustatyta Reglamento (ES) Nr. 1309/2013 13 straipsnyje. Todėl Komisija pasiūlė mobilizuoti 3 746 700 EUR sumą; (4) todėl EGF lėšos turėtų būti mobilizuotos finansinei paramai pagal Graikijos pateiktą paraišką suteikti, PRIĖMĖ ŠĮ SPRENDIMĄ: 1 straipsnis 2015 finansinių metų Europos Sąjungos bendrajame biudžete EGF lėšos mobilizuojamos siekiant skirti 3 746 700 EUR įsipareigojimų ir mokėjimų asignavimų sumą. 2 straipsnis Šis sprendimas įsigalioja jo priėmimo dieną. Priimta Briuselyje Europos Parlamento vardu Tarybos vardu Pirmininkas Pirmininkas [1] OL L 347, 2013 12 20, p. 855. [2] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1). [3] 2012 m. lapkričio 8 d. Komisijos reglamentas (ES) Nr. 1046/2012, kuriuo įgyvendinamos Europos Parlamento ir Tarybos reglamento (EB) Nr. 1059/2003 dėl bendro teritorinių statistinių vienetų klasifikatoriaus (NUTS) nustatymo nuostatos dėl naujojo regionų suskirstymo laiko eilučių perdavimo (OL L 310, 2012 11 9, p. 34). [4] Pagal Reglamento (ES) Nr. 1309/2013 7 straipsnio ketvirtą pastraipą. [5] Susijusių įmonių sąrašas ir iš kiekvienos įmonės atleistų darbuotojų skaičius pateiktas priede. [6] Pagal EGF reglamento 3 straipsnio a punktą. [7] http://ec.europa.eu/economy_finance/eu/forecasts/2014_autumn_forecast_en.htm. [8] Graikijoje skurdo riba yra 5 708 EUR per metus vienam gyventojui (asmenims) ir 11 986 EUR namų ūkiams, kuriuos sudaro du suaugusieji ir du vaikai iki 14 metų. [9] Graikijos generalinės darbo konfederacijos Darbo institutas (The Institute of Labour of the Greek General Confederation of Labour). [10] http://www.inegsee.gr/wp-content/uploads/2014/07/Symperasmata.pdf. [11] EGF/2009/024 NL Noord Holland and Zuid Holland, COM(2010) 532. [12] http://www.bankofgreece.gr/BogEkdoseis/Summary_Annrep2013.pdf. [13] http://www.efsyn.gr/?p=5033 [14] http://www.3comma14.gr/pi/?survey=16005 [15] http://www.efsyn.gr/?p=5033 [16] http://www.inegsee.gr [17] Kodas tsdec450 [18] Šaltinis: Graikijos statistikos institucijos darbo jėgos tyrimų 1-ojo ketvirčio duomenys. [19] OL L 347, 2013 12 20, p. 884. [20] OL C 373, 2013 12 20, p. 1. [21] OL L 347, 2013 12 20, p. 855. [22] OL C 373, 2013 12 20, p. 1. [23] OL L 167, 2009 6 29, p. 26. [24] 2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884). [25] Pagal EGF reglamento 3 straipsnio a dalį. [26] 2006 m. gruodžio 20 d. Europos Parlamento ir Tarybos reglamentas (EB) Nr. 1893/2006, nustatantis statistinį ekonominės veiklos rūšių klasifikatorių NACE 2 red. ir iš dalies keičiantis Tarybos reglamentą (EEB) Nr. 3037/90 bei tam tikrus EB reglamentus dėl konkrečių statistikos sričių (OL L 393, 2006 12 30, p. 1). Įmonės ir atleistų darbuotojų skaičius T.C.T. MEDIA GROUP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 2 D.A. ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΤΑΙΡΕΙΑ || 2 D.B.A.S. ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 6 QUEUE PRINT ΜΟΝΟΠΡΟΣΩΠΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 METRORAMA ΕΚΔΟΤΙΚΗ ΕΤΑΙΡΕΙΑ ΠΕΡΙΟΡΙΣΜΕΝΗΣ ΕΥΘΥΝΗΣ || 1 MOTORPRESS HELLAS ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 11 MULTIMEDIA ΕΦΑΡΜΟΓΕΣ ΠΛΗΡΟΦΟΡΙΚΗΣ ΜΕΣΩΝ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 10 PEGASUS MAGAZINES PUBLICATIONS AEE || 3 PRESS TABAC ΑΝΩΝΥΜΗ ΕΤΑΙΡΕΙΑ ΔΙΑΧΕΙΡΙΣΗΣ ΜΕΣΩΝ ΕΝΗΜΕΡΩΣΗΣ || 2 REAL MEDIA ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 7 SPORTDAY ΑΝΩΝΥΜΗ ΕΜΠΟΡΙΚΗ ΠΑΡΑΓΩΓΙΚΗ & ΕΚΔΟΤΙΚΗ ΕΤΑΙΡΕΙΑ ΓΡΑΦΙΚΩΝ ΤΕΧΝΩΝ || 6 TRECK Α.Β.Ε.Ε.Ε. ΕΚΔΟΣΕΙΣ ΓΡΑΦΙΚΕΣ ΤΕΧΝΕΣ ΑΝΩΝΥΜΗ ΒΙΟΜΗΧΑΝΙΚΗ & ΕΜΠΟΡΙΚΗ ΕΤΑΙΡΕΙΑ || 6 UP ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 22 WEB ENTERTAINMENT ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 8 ΑΝΕΞΑΡΤΗΤΑ ΜΕΣΑ ΜΑΖΙΚΗΣ ΕΝΗΜΕΡΩΣΗΣ ΑΝΩΝΥΜΗ ΕΤΑΙΡΕΙΑ || 9 ΑΝΝΑ ΒΕΝΕΤΣΑΝΟΥ & ΣΙΑ ΕΤΕΡΟΡΥΘΜΟΣ ΕΤΑΙΡΕΙΑ || 1 ΑΝΩΝΥΜΟΣ ΒΙΟΜΗΧΑΝΙΚΗ ΕΚΤΥΠΩΤΙΚΗ ΕΤΑΙΡΕΙΑ ΒΙΒΛΙΟΔΕΣΙΕΣ ΕΝΤΥΠΩΝ DIAMOND PRINT || 14 ΑΤΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 14 GRAFOPRINT Α.Β.Ε.Ε. ΓΡΑΦΙΚΩΝ ΤΕΧΝΩΝ || 10 ΔΗΜΟΚΡΑΤΙΚΟΣ ΤΥΠΟΣ ΕΙΔΗΣΕΟΓΡΑΦΙΚΗ ΕΚΔΟΤΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ || 25 ΔΗΜΟΣΙΟΓΡΑΦΙΚΟΣ ΟΡΓΑΝΙΣΜΟΣ ΛΑΜΠΡΑΚΗ ΑΝΩΝΥΜΗ ΕΤΑΙΡΕΙΑ - ΔΟΛ || 64 ΔΙΟΠΤΡΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 3 Ε. ΣΠΥΡΟΥ - Γ. Κ. ΣΠΥΡΟΥ & ΣΙΑ ΟΜΟΡΡΥΘΜΟΣ ΕΤΑΙΡΕΙΑ || 1 ΕΚΔΟΣΕΙΣ ΕΘΝΟΣ ΑΝΩΝΥΜΗ ΕΤΑΙΡΕΙΑ || 21 ΕΚΔΟΣΕΙΣ ΛΥΜΠΕΡΗ ΑΝΩΝΥΜΗ ΕΤΑΙΡΕΙΑ || 92 ΕΚΔΟΣΕΙΣ ΠΡΩΤΟ ΘΕΜΑ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 19 ΕΚΤΥΠΩΣΕΙΣ IRIS Α.Ε.Β.Ε. || 32 ΕΝΤΥΠΟΕΚΔΟΤΙΚΗ Α.Ε.Β.Ε.Τ. || 2 ΕΞΕΡΕΥΝΗΤΗΣ - EXPLORER ΑΝΩΝΥΜΗ ΕΜΠΟΡΙΚΗ ΕΚΔΟΤΙΚΗ ΕΚΤΥΠΩΤΙΚΗ ΕΤΑΙΡΕΙΑ || 22 EXPRESS - Δ. ΚΑΛΟΦΩΛΙΑΣ ΕΚΔΟΤΙΚΗ ΕΚΤΥΠΩΤΙΚΗ ΑΝΩΝΥΜΗ ΕΤΑΙΡΕΙΑ || 16 ΖΑΓΚΛΗΣ || 2 Η ΕΠΟΧΗ ΕΚΔΟΤΙΚΟΣ ΔΗΜΟΣΙΟΓΡΑΦΙΚΟΣ ΣΥΝΕΤΑΙΡΙΣΜΟΣ ΠΟΛΙΤΙΚΩΝ & ΠΟΛΙΤΙΣΤΙΚΩΝ ΜΕΛΕΤΩΝ || 3 Η ΝΑΥΤΕΜΠΟΡΙΚΗ Π.ΑΘΑΝΑΣΙΑΔΗΣ & ΣΙΑ ΑΝΩΝΥΜΗ ΕΤΑΙΡΕΙΑ || 31 Η.ΜΕ.ΠΕ.Τ. ΑΝΩΝΥΜΗ ΕΤΑΙΡΕΙΑ ΕΚΔΟΣΕΩΝ ΗΜΕΡΗΣΙΟΥ - ΠΕΡΙΟΔΙΚΟΥ ΤΥΠΟΥ ΚΑΙ ΗΛΕΚΤΟΝΙΚΩΝ ΜΜΜ || 25 ΗΜΕΡΗΣΙΑ Α.Ε.Ε. || 9 Θ.Μ. ΝΙΚΟΛΑΪΔΗΣ ΔΗΜΟΣΙΟΓΡΑΦΙΚΕΣ & ΑΘΛΗΤΙΚΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 9 ΚΑΘΗΜΕΡΙΝΕΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 33 ΚΕΡΔΟΣ ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 11 Κ.Μ.Π. ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 6 ΠΑΡΟΝ ΕΚΔΟΣΕΙΣ Ε.Π.Ε. || 2 SELENA ΕΚΔΟΤΙΚΗ ΑΝΩΝΥΜΗ ΕΤΑΙΡΕΙΑ || 10 ΣΥΓΧΡΟΝΗ ΕΠΟΧΗ ΕΚΔΟΤΙΚΗ Α.Ε.Β.Ε. || 18 ΤΗΛΕΡΑΜΑ ΑΝΩΝΥΜΗ ΕΚΔΟΤΙΚΗ ΕΤΑΙΡΕΙΑ || 6 ΤΡΙΤΗ ΟΨΗ ΑΝΩΝΥΜΗ ΕΤΑΙΡΕΙΑ ΗΛΕΚΤΡΟΝΙΚΩΝ ΕΚΔΟΣΕΩΝ || 35 Χ. Κ. ΤΕΓΟΠΟΥΛΟΣ ΕΚΔΟΣΕΙΣ ΑΝΩΝΥΜΗ ΕΤΑΙΡΕΙΑ || 52 ΧΡΥΣΗ ΕΥΚΑΙΡΙΑ ΑΝΩΝΥΜΗ ΕΤΑΙΡΕΙΑ || 21 Iš viso įmonių: 46 || Iš viso atleistų darbuotojų: || 705